तो इस वाकये का मुझ पर क्या असर हुआ? समाज का एक परिपक्व सदस्य होने के नाते मैं उस वाकये से जल्द ही उबर गई। लेकिन मुझे चिंता इस बात की हुई कि मैंने उस हालात को मंजूर कर लिया जिसे स्वीकार नहीं करना चाहिए था। मैं जितना इस बारे में सोचती हूं, मुझे ऐहसास होता है कि अपने उस अनुभव के बारे में सोचने या कहने की भी हिम्मत ना जुटा पाने के चलते मैं कितना परेशान रही। उस वाकये का मुझ पर भीतर तक असर हुआ…मुझ में थोड़ा गुस्सा भी था लेकिन उस आदमी के लिए कड़वाहट लगभग नहीं थी। मैं बड़े सदमे में थी, मुझे इस बात की तकलीफ थी कि जिस शख्स की मैं इतनी इज्जत करती थी उसने ऐसा किया। मेरी सबसे तीखी प्रतिक्रिया दरअसल मेरी तकलीफ ही थी। मेरे लिए ये नई तरह की प्रतिक्रिया थी। या तो मैं उसे उसकी गलतियों को समझते हुए माफ कर देती, उसे एक अच्छा इंसान मानती रहती या फिर खुद को इस तरह का वाकया स्वीकार ना करने के लिए तैयार करती।